#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 21 noiembrie 2017, în şedinţa extraordinară**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

 Ora 10,09

 Doamna Jitaru Irina, secretarul municipiului Pascani deschide lucrările ședinței extraordinare din 21 noiembrie 2017, arătând că este legal constituită, din 19 consilieri în funcție, sunt prezenți 14. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 1 cetățean, mass-media. Înainte de a începe, supune la vot următorul procesul-verbal de ședință:

 - procesul-verbal al ședinței de ordinare a Consiliului Local din 29 septembrie 2017, care a fost rectificat la pagina 7. Cine este pentru? Împotrivă? Abțineri?

 Pentru: 14

Abțineri: 0

 Împotrivă: 0

- procesul-verbal al ședinței de ordinare a Consiliului Local din 31 octombrie 2017. Cine este pentru? Împotrivă? Abțineri?

 Pentru: 14

Abțineri: 0

 Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, domnul Bejinariu Ovidiu.

**Domnul Bejinariu Ovidiu,** presedinte de ședință dă citire Dispoziției nr. 2271/17.11.2017:

####  “ROMANIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 2271**

**din data de: 17.11.2017**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (2) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa extraordinară**, din data de **21.11.2017**, **ora 10.00**,**­­­­­­­­­­­­­** în sala de şedinţe a Consiliului Local al municipiului Pașcani, cu următoarea ordine de zi:

1. **PROIECT DE HOTĂRÂRE privind aprobarea asocierii între Clubul Sportiv Municipal Pașcani și I.F. Crețu Manole și încheierea unui contract de asociere**

*Inițiatorul proiectului de hotărâre - Primarul municipiului Pașcani*

**2. PROIECTUL  DE HOTĂRÂRE    privind stabilirea indemnizației de ședintă pentru membrii Consiliul Local al Municipiului Pașcani**

*Inițiatorul proiectului de hotărâre - Primarul municipiului Pașcani*

 **P R I M A R, AVIZEAZĂ PENTRU LEGALITATE**

**ing. DUMITRU PANTAZI SECRETARUL MUNICIPIULUI,**

 **cons. jr. IRINA JITARU”**

Supune la vot ordinea de zi. Cine este pentru?

Pentru: 14

Abțineri: 0

 Împotrivă: 0

Dă cuvântul domnului Mandric Bogdănel, directorul Clubului Sportiv Municipal Pașcani, solicitând câteva lămuriri despre proiect:

**Domnul Mandric** **Bogdănel**, directorul Clubului sportiv Municipal Pașcani, precizează că s-a dorit o asociere cu o persoană fizică sau juridică în vederea amenajării unui pationoar artificail în municipiul Pașcani, în locația stabilită. S-a publicat un anunț și până la data de 15.11.2017 s-au așteptat ofertele. Singura ofertă a fost depusă de I.F. Crețu Manole din Piatra Neamț. În consiliul de administrație a clubului s-a studiat oferta și a venit cu avizul acestuia în Consiliul Local al municipiului Pașcani, pentru aprobarea contractului de asociere.

**Domnul Pintilie Marius-Nicolae**, consilier local, precizează că ar avea întrebări legate de procedura de selecție, dacă a fost parcursă în totalitate. Nu a văzut la materiale dacă a fost anunț, dacă a fost un caiet de sarcini. Poate că acel contract de asociere trebuia votat înainte de a începe demararea procedurii, procedură de selecție care presupune anumite etape. Întreabă pe dl. director dacă aceste etape au fost parcurse. E răspunderea dumnealui, nu Consiliul Local trebuia să aibă grijă dacă procedura de selecție e corectă. Întreabă dacă a fost publicat contractul. După părerea lui, era necesar și un caiet de sarcini, în care să fie trecute date tehnice. Speră că dl. director a parcurs etapele de selecție și nu a fost o înțelegere cu persoana respectivă. Poate cineva acuza pe nedrept.

Domnul Mandric Bogdănel, directorul Clubului Sportiv Municipal Pașcani, precizează că a fost publicat numărul de telefon la care, oricine dorea să poată solicita informații suplimentare, inclusiv contractul de asociere. Nu a fost nicio înțelegere.

Domnul Pintilie Marius-Nicolae, consilier local, precizează că din punctul său de vedere lucrurile trebuiau scrise înainte de începerea procedurii de selecție și publicate. Răspunderea este a domnului director dacă a făcut lucrurile corect sau nu. Astăzi se votează oportunitatea și din punct de vedere legal nu vede nicio problemă. Menționează că trece mai departe la cuantificarea beneficiilor. Înțelege asocierea: CSM pune la dispoziție terenul și celălalt asociat vine cu toată logistica, se ocupă de absolut tot. Dacă la teren se poate cuantifica, în sensul cu ce vine municipalitatea, se alege un tarif de chiriex nr.mpxnr.zile=valoare, în partea cealaltă nu e cuantificat foarte bine și există o urmă de risc. Se zice de acces gratuit de luni până joi, de la orele 10-13, maxim 150 persoane. Și acolo nu se poate cuantifica foarte bine, dar poate se găsea o altă metodă. La anul poate se găsește o altă, în sensul că să se vadă un echilibru între ceea ce se dă și ceea ce se oferă. Dacă nu există genul ăsta de echilibru, va exista îndoiala. Dacă la selecție nu s-a selectat bine, e o urmă de îndoială. Speră să nu fie niciun fel de problemă.

 Domnul Mandric Bogdănel, directorul Clubului Sportiv Municipal Pașcani, precizează că la contractul de asociere este și o anexă, unde sunt precizate acțiunile desfășurate de club.

Domnul Pintilie Marius-Nicolae, consilier local, precizează că alea sunt mai ușor cuantificabile. Accesul unor persoane e mai greu de cuantificat. Nu se știe câți vin și câți nu vin, dar vrea să se facă acest patinoar în Pașcani. În ceea ce privește programul de gratuități e o problemă. E clar că accesul e destinat în primul rând copiilor, pentru că adulții, de luni până joi, între acele ore, sunt la serviciu. Sunt copii care învață dimineața și ies de la școală la ora 12. De la ora 13, ei nu mai pot veni pe acest patinoar. Vor beneficia mai mult cei care învață după amiaza. Ar propune mărirea perioadei de acces de la 10 la 14, astfel încât să fie 2 ore pentru cei care învață după amiaza și 2 ore pentru cei care învață dimineața. Aceasta e propunerea care o face și vrea să fie consemnată ca amendament, dacă sunt de acord colegii. Vrea să știe care este prețul biletului.

 Domnul Mandric Bogdănel, directorul Clubului Sportiv Municipal Pașcani, precizează că nu a fost prins prețul biletului.

Domnul Pintilie Marius-Nicolae, consilier local, precizează că e asociatul lor și e firesc să știe prețul biletului, fiindcă se asociază cu el.

Domnul Mandric Bogdănel, directorul Clubului Sportiv Municipal Pașcani, precizează că pentru prețul biletului e nevoie de calcule.

Domnul Pintilie Marius-Nicolae, consilier local, precizează că e vorba despre o asociere între CSM și dl. Crețu. Dacă va pune un preț de 50 lei, nu știe ce va zice lumea. Dacă e vorba despre o asociere, vrea să știe ce va face asociatul ăla, inclusiv prețul biletului.

Domnul Pantazi Dumitru, primarul municipiului Pașcani, întreabă dacă prețul e mare ce se întâmplă.

Domnul Pintilie Marius-Nicolae, consilier local, precizează că probabil nu se vor mai asocia.

Domnul Pantazi Dumitru, primarul municipiului Pașcani, precizează că părerea sa e că libertatea de a fixa prețul îi aparține asociatului, care vine cu ponderea investiției.

**Domnul Pintilie Marius-Nicolae**, consilier local, precizează că asocierea nu a fost votată. Dacă prețul e mare, probabil că nu se va vota asocierea.

**Domnul Pantazi Dumitru,** primarul municipiului Pașcani, precizează că e vorba despre cerere și ofertă. Daca va pune 50 lei și vin 3 oameni, e convins că va trebui să scadă.

**Domnul Pintilie Marius-Nicolae**, consilier local, precizează că el știe cel mai bine, dar ar trebui scris în contract care este prețul. Înainte de vot, ar vrea să știe care e prețul. Mai face o observație și încheie. Începe de 1 decembrie acest parteneriat și pe 6 decembrie e Sfântul Nicolae. A văzut că pentru Sfântul Vasile, Ion și alții se dau gratuități. O mare parte din alegătorii lui îi cheamă Nicolae și el trebuie să apere interesele alegătorilor săi cu acest nume. I s-a părut că e un pic discriminatoriu.

**Domnul Mandric Bogdănel**, directorul Clubului Sportiv Municipal Pașcani, precizează că acest patinoar are nevoie de cel puțin 5 zile pentru a îngheța.

*Se vorbește concomitent.*

**Domnul Pintilie Marius-Nicolae**, consilier local, precizează că repetă ce a spus și la ședința trecută, când a fost dat către CSM în folosință gratuită terenul: nu sunt de acord cu locația. Speră să nu fie reclamații și probleme.

**Domnul Bejenariu Ovidiu**, președintele de ședință, dă cuvântul doamnei Nedelcu Gabriela.

**Doamna Nedelcu Gabriela,** viceprimarul municipiului Pașcani, precizează că e primul an în care se încearcă organizarea acestei activități mult dorite de pășcăneni și se prea poate ca unele aspecte să fie scăpate, dar speră ca experiența din acest an să fie benefică, astfel încât la anul să nu mai fie nicio sincopă, puncte de întrebare din partea unora sau altora. În ceea ce privește selecția partenerului, din câte a discutat cu domnul director, această intenție de selecție a partenerului a fost publicată pe site-ul primăriei, în mass-media locală și națională. Probabil că acel acord de parteneriat trebuia să apară în integralitatea pe site. Și în SEAP li se permite a afișa doar intenția, pentru că cel interesat avea contactul și putea oricând cere detalii despre această asociere sau clarificări. În mass-media locală, anunțul a plecat cu acest contract de asociere. Nu știe dacă și în mass-media națională a fost transmis. În ceea ce privește acea balanță economică pe care a solicitat-o dl. consilier, precizează că se dorește organizarea acestei activități nu pentru a obține un profit Consiliul Local sau Primăria municipiului Pașcani. E o activitate care se oferă pășcănenilor, pentru că merită și copiii, tinerii, adulții și pensionarii această activitate. Pe perioada parteneriatului, copiii învață și dimineața și după-amiaza și, să nu se uite, că există trei săptămâni de vacanță. E mulțumită că s-a găsit acest partener, având în vedere condițiile dure impuse de club prin consiliul de administrație. E greu pentru un agent economic să vină să facă cam un voluntariat, cel puțin în primul an la Pașcani, când nu se știe nivelul încasărilor. Crede că toți doresc această activitate și e mulțumită că CSM a dus această procedură până la capăt, ca astăzi să se poată vota această asociere.

**Domnul Bejenariu Ovidiu**, președintele de ședință, dă cuvântul d-lui Mandric Băgdănel.

**Domnul Mandric Bogdănel**, directorul Clubului Sportiv Municipal Pașcani, precizează că din cauza unei prevederi legale nu a pus intervalul orar 10-14, ci 10-13.

**Domnul Bejenariu Ovidiu**, președintele de ședință, întreabă pe domnul consilier Pintilie dacă retrage amendamentul.

**Domnul Pintilie Marius-Nicolae**, consilier local, precizează că da.

**Domnul Bejenariu Ovidiu**, președintele de ședință, menționează că dacă s-a retras amendamentul, supune la vot proiectul așa cum a fost prezentat. Cine este pentru?

Pentru: 14

Abțineri: 0

 Împotrivă: 0

**Domnul Bejenariu Ovidiu**, președintele de ședință, menționează că proiectul a trecut și trece la următorul punct de pe ordinea de zi:

**2. PROIECTUL  DE HOTĂRÂRE    privind stabilirea indemnizației de ședintă pentru membrii Consiliul Local al Municipiului Pașcani**

*Inițiatorul proiectului de hotărâre - Primarul municipiului Pașcani*

**Domnul Pintilie Marius-Nicolae**, consilier local, precizează că vor avea aceeași poziție ca și la ultimele două proiecte pe același subiect, nu participă la vot. A motivat de atâtea ori și nu vrea să se lungească.

**Domnul Bejenariu Ovidiu**, președintele de ședință, dă cuvântul d-lui Haldan Vasile, consilier local.

**Domnul Haldan Vasile**, consilier local, precizează că la art. 2 din proiectul de hotărâre...

**Domnul Pantazi Dumitru**, primarul municipiului Pașcani, îl întreabă pe dl. consilier Pintilie dacă renunță la indemnizație.

**Domnul Pintilie Marius-Nicolae**, consilier local, întreabă de ce să renunțe la indemnizație.

**Domnul Pantazi Dumitru**, primarul municipiului Pașcani, răspunde că se vede că nu-i interesează.

**Domnul Pintilie Marius-Nicolae**, consilier local, precizează că își face treaba de consilier. Dl. primar trebuia să ceară cuvântul.

**Domnul Haldan Vasile**, consilier local, precizează că la art. 2 din proiect se specifică că numarul maxim de ședințe pentru care se poate acorda indemnizația este de 3. Propune 2 ședințe și anume 1 ședință ordinară a Consiliului Local și minim 1 ședință a comisiei de specialitate. Pot fi mai multe, dar nu se plătesc.

**Domnul Bejenariu Ovidiu**, președintele de ședință, supune la vot amendamentul făcut de dl. Haldan. Cine este pentru?

Pentru: 10

Abțineri: 0

 Împotrivă: 0

*Consilierii locali Pintilie Marius-Nicolae, Dandu Alexandru-Ionuț, Spiridon Mihaela-Iulia și Timofte Maria nu participă la vot.*

**Domnul Bejenariu Ovidiu**, președintele de ședință, precizează că amendamentul a trecut cu 10 voturi pentru. Dă cuvântul d-nei Nedelcu Gabriela.

**Doamna Nedelcu Gabriela,** viceprimarul municipiului Pașcani, precizează că consilerii PNL prezenți nu participă la vot invocând faptul că nu e o armonizare între acest proiect de hotărâre cu regulamentul Consiliului Local, ceea ce e corect. În calitatea lor de consilieri locali, au drept de inițiativă și în atâtea luni ar fi putut veni cu o propunere, un proiect de hotărâre, prin care să amendeze sau să armonizeze cele două prevederi din cele două hotărâri de consiliu local. A lua atitudinea de a nu participa la vot înseamnă că nu-și asumă responsabilitatea, dar vor indemnizații. Chiar dacă domnii consilieri nu participă la vot, deși nici ea nu a votat pentru acest proiect de hotărâre încercând să-i determine să-și exprime punctul de vedere prin vot pozitiv, negativ sau abținere, azi va vota ca și domnii consilieri să aibă indemnizație, pentru că se apropie sărbătorile de iarnă.

**Domnul Pintilie Marius-Nicolae**, consilier local, precizează că la această masă se pot face declarații politice. Indicat e să se facă precizări cu privire la proiectul în discuție. De fiecare dată când ei nu votează, se fac comentarii privitoare la cum votează liberalii. Faptul că nu el stabilește cât e indemnizația, nu înseamnă că el nu-și face treaba de consilier. Se votează acum cât merită consilierii să ia, dar oricum ei își fac treaba, vin la ședințe, fac ce au de făcut în calitate de consilieri locali. Dacă consideră că proiectul e bun, au majoritate, la care se adaugă și dl. Olariu, e punctul de vedere al celor de la PSD pe care-l respectă, trece proiectul de hotărâre. Solicită să fie lăsați consilierii PNL să facă ce au de făcut. Nu crede că a fost votat de cei de la PSD și pot acum să-l certe referitor la votul său.

 **Domnul Pantazi Dumitru,** primarul municipiului Pașcani, întreabă dacă deciziile pe care le iau sunt numai pentru votanții PSD.

**Domnul Pintilie Marius-Nicolae**, consilier local, precizează că deciziile care se iau sunt în interesul pășcănenilor, cum consideră dl. primar. Dl. primar și consilierii PSD sunt trimiși la primărie și în Consiliul Local de niște oameni, care nu l-au trimis pe el. Dl. primar apără interesele lor, după cum și el apără interesele votanților săi, așa e democrația.

**Domnul Pantazi Dumitru,** primarul municipiului Pașcani, precizează că viața politică o lasă la ușă.

**Domnul Pintilie Marius-Nicolae**, consilier local, precizează că dacă se face o statistică, cât a votat PNL proiectele d-lui primar, se va vedea că procentul e undeva la 90%. Solicită să-și aducă aminte PSD câte proiecte propuse de PNL au votat.

**Domnul Bejenariu Ovidiu**, președintele de ședință, atrage atenția că s-a îndepărtat de la discuția privind proiectul de hotărâre.

**Domnul Pintilie Marius-Nicolae**, consilier local, solicită 10 secunde și precizează că a primit un singur vot de la PSD.

**Domnul Bejenariu Ovidiu**, președintele de ședință, supune la vot proiectul de hotărâre cu amendamentul făcut de dl. Haldan – 1 ședință ordinară și minim 1 ședință de comisie de specialitate. Cine este pentru?

Pentru: 10

Abțineri: 0

 Împotrivă: 0

*Consilierii locali Pintilie Marius-Nicolae, Dandu Alexandru-Ionuț, Spiridon Mihaela-Iulia și Timofte Maria nu participă la vot.*

**Domnul Bejenariu Ovidiu**, președintele de ședință, precizează că proiectul a trecut cu 10 voturi pentru. Înainte de a încheia lucrările ședinței, îi dă cuvântul d-lui Avrămiuc, care vrea să facă o declarație.

**Domnul Avrămiuc Vasile**, consilier local, precizează că vorbește în numele celor 15000 din zona Gării, Lunca, str. Unirii și altele. În ultima vreme sunt foarte dese penele de curent în aceste zone și societatea E.On e aproape imposibil de contactat. Face comentarii la adresa societății precizate anterior. Cetățenii, pe care-i reprezintă în Consiliul Local, sunt revoltați și vor să inițieze acțiuni de protest, crezând că municipalitatea este de vină. E convins că dacă municipalitatea ar fi de vină, opoziția, presa și societatea civilă ar avea pâine de mâncat. Se face ecoul cetățenilor și solicită intervenția pentru a determina această societate să ia măsuri pentru a nu se mai întrerupe curentul electric și să respecta abonații. Sunt în prag de iarnă și întreruperile de curent pot genera prejudicii. Declarația sa vrea să se constituie într-un demers preventiv.

**Domnul Pintilie Marius-Nicolae**, consilier local, precizează că ceea ce a făcut dl. Avrămiuc e foarte bine, în sensul că și la o ședință extraordinară se poate face o interpelare, o declarație politică. Aduce aminte că acum câteva ședințe lor li s-a interzis în ședințe extraordinare interpelări și declarații politice. Crede că sunt două măsuri. Ar dori ca pe viitor să li se permită interpelări și la ședințele extraordinare.

*Se vorbește concomitent.*

**Domnul Bejenariu Ovidiu**, președintele de ședință, precizează că interpelări vor fi numai la ședințele ordinare. Declară închise lucrările ședinței extraordinare de azi.

Ședința se încheie la ora 10,37.

**PREȘEDINTE DE ȘEDINȚĂ SECRETARUL MUNICIPIULUI**

**Consilier BEJINARIU OVIDIU cons. jr. JITARU IRINA**